**Autoritatea Națională pentru Calificări**

Organizează concurs de recrutare și selecție pentru ocuparea unei funcții contractuale de execuție vacantă de Auditor intern gr.IA, din cadrul instituției în conformitate cu prevederile HG nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, precum și prevederile art. 31 alin. (1) din Legea nr. 153/2017 privind salarizarea personalului plătit din fonduri publice, cu modificările și completările ulterioare, astfel:

**Condiții de participare la concurs:**

Poate ocupa un post vacant sau temporar vacant persoana care îndeplinește condițiile prevăzute de [Legea nr. 53/2003 - Codul muncii, republicată](https://legislatie.just.ro/Public/DetaliiDocumentAfis/260027), cu modificările și completările ulterioare, și cerințele specifice prevăzute la [art. 542 alin. (1)](https://legislatie.just.ro/Public/DetaliiDocumentAfis/258136) și [(2) din Ordonanța de urgență a Guvernului nr. 57/2019 privind Codul administrativ](https://legislatie.just.ro/Public/DetaliiDocumentAfis/258136), cu modificările și completările ulterioare:

**a)** are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

**b)** cunoaște limba română, scris și vorbit;

**c)** are capacitate de muncă în conformitate cu prevederile [Legii nr. 53/2003 - Codul muncii, republicată](https://legislatie.just.ro/Public/DetaliiDocumentAfis/260027), cu modificările și completările ulterioare;

**d)** are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

**e)** îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

**f)** nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

**g)** nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

**h)** nu a comis infracțiunile prevăzute la [art. 1 alin. (2) din Legea nr. 118/2019](https://legislatie.just.ro/Public/DetaliiDocumentAfis/232414) privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea [Legii nr. 76/2008](https://legislatie.just.ro/Public/DetaliiDocumentAfis/215198) privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

**Condițiile specifice pentru ocuparea postului de Auditor gr.IA(1 post):**

- studii universitare, absolvite cu diplomă de licenţă sau echivalentă în domeniul științe

economice/științe administrative;

- vechime în muncă minimum 7 ani;

- vechime în specialitatea studiilor minimum 5 ani;

- cunoștințe avansate limba engleză – scris, citit, vorbit;

- durata normală a timpului de lucru ( 8h/zi, respectiv 40 h/săptămână).

**Alte condiții/cerințe specifice**:

- vechime pe un post similar în administrație publică minimum 5 ani.

- cunoștințe operare MS Office;

- Avizul favorabil al conducătorului Serviciului Audit Public Intern din cadrul Ministerului Educației, acordat pentru numirea auditorului, conform prevederilor pct. 2.3.5. din Ordinul nr. 5.509/2017 privind apobarea Normele metodologice privind organizarea şi exercitarea activităţii de audit public intern. În vederea obținerii avizului pentru funcția de auditor, candidații vor depune un dosar de avizare în perioada 07 aprilie – 24 aprilie 2023 la sediul Ministerului Educației, str. G-ral. Berthelot nr. 28-30, sector 1, București. Acesta va cuprinde: curriculum vitae, declarație referitoare la incompatibilitățile auditorilor interni, lucrare în domeniul auditului public intern, 2 scrisori de recomandare de la persoane cu experiență în domeniul auditului intern. Pentru obținerea avizului favorabil se analizează dosarele și se verifică: cunoștințele profesionale în aplicarea normelor, procedurilor și tehnicilor de audit; dacă se cunosc principiile de bază în domeniile: management, economic, drept și tehnologia informației; dacă candidații au cunoștințe suficiente pentru a identifica elementele de iregularitate, de detectare și prevenire a fraudelor; capacitatea de a comunica oral și în scris, de a putea expune clar și convingător obiectivele, constatările și recomandările fiecărei misiuni de audit public intern.

Se vor acorda note și calificative, astfel:

a. Slab – medii sub 7;

b. Bine – mediii cuprinse între 7 și 9;

Foarte bine – medii peste 9.

Avizul este favorabil pentru calificativele foarte bine și bine și nefavorabil pentru cazul în care se obține calificativul slab. Proba suplimentară de avizare a auditorilor interni este probă eliminatorie.

Concursul se va desfășura la sediul ANC, conform calendarului următor:

* 02 mai 2023, ora 14.00: data limită pentru depunerea dosarelor;
* 05 mai 2023, ora 11.30: proba scrisă
* 10 mai 2023, ora 11.30: interviu.

Dosarele de înscriere la concurs se vor depune în perioada **07.04.2023 - 02.05.2023**, la sediul Autorității Naționale pentru Calificări, Pta. Valter Mărăcineanu, nr.1-3, intrarea B, sector 1, București, tel. 021.313.00.50/9009 și vor conține următoarele documente:

• curriculum vitae, modelul comun european;

• copia actului de identitate;

• copii ale diplomelor de studii, certificatelor şi altor documente care atestă efectuarea unor specializări şi perfecţionări;

• copia carnetului de muncă şi după caz, a adeverinţei eliberate de angajator pentru perioada lucrată, care să ateste vechimea în muncă şi, după caz, în specialitatea studiilor;

• copie a adeverinței care atestă starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului;

• cazierul judiciar;

**BIBLIOGRAFIE:**

* Constituția României, republicată, cu tematica: Reglementări privind Constituția României
* Ordonanța Guvernului nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare, cu tematica: Reglementări privind prevenirea și sancționarea tuturor formelor de discriminare;
* Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare, cu tematica: Reglementări privind egalitatea de şanse şi de tratament între femei şi bărbaţi în domeniul muncii;
* Legea educației naționale nr.1/2011, cu modificările și completările ulterioare, cu tematica: Reglementări privind Autoritatea Națională pentru Calificări;
* HG. nr. 556/2011 privind organizarea, structura și funcționarea Autorității Naționale pentru Calificări, cu modificările și completările ulterioare;
* Legea nr.672/2002 privind auditul public intern, republicată, cu modificările şi completările ulterioare, cu tematica: Reglementări privind organizarea și exercitarea activității de audit public intern;
* Hotărârea Guvernului nr.1086/2013 pentru aprobarea Normelor generale privind exercitarea activităţii de audit public intern, cu modificările şi completările ulterioare, cu tematica: Reglementări privind organizarea și exercitarea activității de audit public intern;
* ORDIN nr. 5.509/2017 privind aprobarea Normelor metodologice privind organizarea şi exercitarea activităţii de audit public intern la nivelul Ministerului Educaţiei Naţionale şi în entităţile publice aflate în subordinea, coordonarea sau sub autoritatea Ministerului Educaţiei Naţionale la nivelul cărora nu există norme specifice de audit public intern, cu tematica: Reglementări privind organizarea și exercitarea activității de audit public intern;
* O.M.F.P nr.252/2004 pentru aprobarea Codului privind conduita etică a auditorului intern, cu tematica: Reglementări privind conduita etică a auditorului intern;
* O.G 119/1999 privind controlul intern și controlul financiar preventiv, cu tematica: Reglementări privind controlul intern și controlul financiar preventiv;
* OMFP nr. 1792/2002 pentru aprobarea Normelor metodologice privind angajarea, lichidarea, ordonanţarea şi plata cheltuielilor instituţiilor publice, precum şi organizarea, evidenta şi raportarea angajamentelor bugetare şi legale, cu tematica: Reglementări privind angajarea, lichidarea, ordonanţarea şi plata cheltuielilor instituţiilor publice, precum şi organizarea, evidenta şi raportarea angajamentelor bugetare şi legale;
* Legea nr.500/2002 privind finanţele publice, cu modificările şi completările ulterioare, cu tematica: Reglementări privind finanțele publice;
* Legea nr.82/1991 Legea contabilităţii, republicată, cu modificările şi completările ulterioare, cu tematica: Reglementări privind contabilitatea instituțiilor publice;
* O.S.G.G nr.600/2018 privind Codul controlului intern managerial al entităţilor publice, cu modificările şi completările ulterioare, cu tematica: Reglementări privind organizarea și exercitarea activității de control intern managerial;
* H.G. nr.1259/2012 pentru aprobarea normelor privind coordonarea şi desfăşurarea proceselor de atestare naţională şi de pregătire profesionala continuă a auditorilor interni din sectorul public şi a persoanelor fizice, cu tematica: Reglementări privind coordonarea şi desfăşurarea proceselor de atestare naţională şi de pregătire profesionala continuă a auditorilor interni din sectorul public şi a persoanelor fizice;
* Legea nr.53/2003 – Codul muncii, republicată, cu modificările şi completările ulterioare, cu tematica: Aplicarea Codului muncii, principii fundamentale;
* Legea – cadru nr.153/2017 privind salarizarea unitară a personalului plătit din fonduri publice cu modificările şi completările ulterioare, cu tematica: Reglementări privind salarizarea personalului plătit din fonduri publice;
* O.M.F.P. nr.2861/2009 pentru aprobarea Normelor privind organizarea și efectuarea inventarierii elementelor de natura activelor, datoriilor și a capitalurilor proprii, cu tematica: Reglementări privind organizarea și efectuarea inventarierii elementelor de natura activelor, datoriilor și a capitalurilor proprii;
* O.M.P.F. nr. 923/2014 pentru aprobarea Normelor metodologice generale cu privire la exercitarea controlului financiar preventiv și a Codului specific de norme profesionale pentru persoanele care desfășoară activitatea de control financiar preventiv propriu, republicat, cu modificările și compoletările ulterioare, cu tematica: Reglementări privind exercitarea controlului financiar preventive.

**Atribuțiile postului:**

1. Planifică și efectuează misiuni de audit cu respectarea prevederilor legale în vigoare. Urmărește implementarea recomandărilor și participă la elaborarea Raportului activității de audit.

2. Analizează documentele supuse auditului; colectează probe de audit relevante şi suficiente în vederea susținerii elementelor prezentate în documentele întocmite; elaborează documentele prevăzute în cadrul legal, normativ şi procedural în vigoare aplicabil; contribuie la generalizarea metodelor şi recomandărilor care au dat rezultate bune.

3. Examinează legalitatea, regularitatea şi conformitatea operaţiunilor, identificând erorile, risipa, gestiunea defectuoasă, frauda.

4. Participă în cadrul Comisiei de avizare (în cazul desemnării de către conducerea ANC).

5. Participă în comisii desemnate la nivelul ANC.

6. Redactarea de acte normative, metodologii, norme, notificări etc., presupunând utilizarea tehnicilor de cercetare pentru compararea diverselor variante posibile și alegerea variantei optime.

7. Asigură secretariatul Comitetului de audit intern (în cazul desemnării de către conducerea ANC).

8. Realizează/actualizează bazele de date la nivelul structurii.

9. Examinează economicitatea, eficiența și eficacitatea utilizării resurselor financiare, umane și materiale în scopul îndeplinirii obiectivelor și obținerii rezultatelor stabilite.

10. Examinează sistemele de luare a deciziilor, de planificare, programare, organizare, coordonare, urmărire și control al îndeplinirii deciziilor; analizează sistemele de management și control intern ale structurilor auditate, identifică slăbiciunile acestora precum și riscurile asociate unor astfel de sisteme. 11. Răspunde de realizarea misiunilor de audit încredințate, de calitatea şi conţinutul documentelor de audit întocmite, de datele şi conţinutul problemelor prezentate, de justeţea şi eficienţa recomandărilor formulate, de urmărirea implementării recomandărilor precum şi de păstrarea şi confidenţialitatea datelor şi documentelor puse la dispoziţie/elaborate.

12. Participă la verificări dispuse de conducerea instituției; răspunde de realizarea verificărilor dispuse, de calitatea şi conţinutul documentelor întocmite, de datele şi conţinutul problemelor prezentate, de justeţea şi eficienţa măsurilor formulate, de păstrarea şi confidenţialitatea datelor şi documentelor puse la dispoziţie/elaborate. De asemenea, coordonează, centralizează și monitorizează situațiile primite, notele de control, alte documente transmise din rețea ca urmare a adreselor primite de la unele structuri de specialitate din cadrul ANC, solicitări aprobate de conducerea instituției.

13. Informează conducerea ANC ori de câte ori este necesar asupra stadiului şi modului de derulare a misiunii.

14. Întocmește raportări, proceduri, răspunsuri la adrese precum şi alte lucrări care au legătură cu activitatea de audit şi contribuie la realizarea obiectivelor structurii Audit intern.

15. Realizează orice alte sarcini primite în conformitate cu cadrul legal în vigoare.

16. Respectă Regulamentul (UE) 2016/679 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE și de a asigura confidențialitatea și protecția datelor cu caracter personal prelucrate;

17. Informează de îndată, responsabilul cu protecția datelor din cadrul ANC despre orice eveniment/incident de securitate prin care s-a încălcat securitatea datelor cu caracter personal.

Afișat astăzi, 07.04.2023, la sediul Autorității Naționale pentru Calificări și pe site-ul www.anc.edu.ro.